section_heading: Životopis
paragraph_text: Iza bana Ivana Horvata ostala su tri sina i to: Nikola (Mikan), Stjepan i Klement. Nikola je postao predijalist Zagrebačkog Kaptola kod Varaždinskih Toplica. Dok je Stjepan bio biskupski predijalist u Fodrovcu, u Križevačkoj županiji. Stjepanu je zbog nevjere i kao protivniku kralja Žigmunda biskup Eberhard oduzeo predij Fodrovec 1410. godine.